BÉRLETI SZERZŐDÉS

Amely létrejött egyrészről
Fényes Gergely egyéni vállalkozó
Székhely: Magyarország, 7630 Pécs, Nagykozári út 41/3.
Adószám: 92228263122
Nyilvántartási szám: 62590974
Statisztikai számjel: 92228263772223102
Bankszámlaszám:…………………………………………
mint bérbeadó (a továbbiakban: Bérbeadó), másrészről

(Név):……………………………………………………………………………………
(adatok)
mint bérlő (a továbbiakban: Bérlő, Bérbeadó és Bérlő a továbbiakban együtt: Felek vagy Szerződő Felek)
között alulírott napon és helyen az alábbi feltételek szerint:

1. A szerződés tárgya
1.1. A Bérbeadó bérbe adja, a Bérlő pedig bérbe veszi a Bérbeadó kizárólagos tulajdonát képező a …………..(eszköz neve) (adatokat zárójelben) (a továbbiakban: Munkagép).

1.2. A Bérbeadó szavatosságot vállal azért, hogy a Munkagép a szerződés teljes időtartama alatt szerződésszerű használatra alkalmas és megfelel a jelen szerződésben foglaltaknak, valamint a vonatkozó jogszabályoknak. A Bérbeadó továbbá biztosítja, hogy harmadik személyeknek nincs olyan joga a Munkagépre vonatkozóan, amely a Bérlőt a használatában korlátozná vagy megakadályozná.

2. A bérleti díj, kaució fizetése

[bookmark: _Hlk198039000]2.1. A Munkagép bérleti díja a jelen szerződés időtartamára …………………………………,- Ft., azaz ……………………… forint, amely összeg az áfát is tartalmazza és amelyet a Bérlő a jelen szerződés aláírásával egyidejűleg, számla ellenében köteles a Bérbeadónak a Bérbeadó számlájára történő közvetlen utalással vagy készpénzben megfizetni.

2.2. A bérleti díj elszámolási egysége 1 naptári nap (24 óra). A bérleti díj az átadás napját és a visszaszállítás napját is tartalmazza. A napi bérleti díj összege ………………….,- Ft., azaz ………………………… forint. Amennyiben Bérlő a Munkagépet nem az átadáskorinak megfelelő letisztított állapotban adja vissza, Bérbeadó jogosult a gép napi bérleti díjának 50%- át tisztítási díjként felszámítani.

2.3. A Bérlő a szerződés aláírásával egyidejűleg a bérleti díjon felül kaucióként megfizet a Bérbeadónak ………………..,- Ft., azaz ……………….. forint összeget. A Bérbeadó jogosult a kaucióból a szerződéssel kapcsolatos igényeit közvetlenül kielégíteni. A kaució a jelen szerződés rendeltetésszerű megszűnése esetén visszajár. A kaució után a Bérlőt kamat nem illeti meg.

3. A Munkagép birtokba vétele és használata

3.1. Felek kijelentik, hogy a Munkagép jelen bérleti szerződés aláírásával egyidejűleg kerül a Bérlő birtokába. Bérlő a Munkagép állagával, állapotával tisztában van és a Munkagép megtekintett, megismert állapotban, kipróbálást követően kerül a Bérlő birtokába.

3.2. A Felek a Munkagép átadásakor a jelen bérleti szerződés 1. számú mellékletének megfelelő jegyzőkönyvet vesznek fel, amely tartalmazza a Munkagép esetleges sérüléseit és minden egyéb, a Felek által jelentősnek tartott tényt, körülményt.

3.3. A Bérbeadó a birtokbaadás során figyelmezteti a Bérlőt a Munkagép használatával és állagának megőrzésével kapcsolatos hasznos tudnivalókról. Ennek megtörténtét Bérlő a szerződés aláírásával elismeri.

3.4. A Bérlő a Munkagépet kizárólag a ................................................................... címen használhatja.

3.5. A Bérlő a birtokbaadás napjától jogosult és köteles a Munkagépet rendeltetésszerűen használni. A Bérlő köteles az üzemeltetés során a Munkagép használati kézikönyvében foglaltakat, a gyártó előírásait és a Bérbeadó figyelmeztetéseit betartani.

3.6. Bérlő a Munkagép rendeltetésszerű használatáért és karbantartásáért, valamint szakszerű raktározásáért felelősséget vállal, az ebből eredő károkat, a bérleti idő alatt szükségessé váló javítások költségét a Bérbeadónak - számla alapján – megtéríti, erre az időre a Bérbeadó a kauciót visszatartja.

3.7. Bérlő a Munkagép üzemelése során esetlegesen felmerülő rendellenesség észlelése esetén, a berendezés azonnali leállítását követően haladéktalanul köteles Bérbeadót értesíteni. A meghibásodás elhárításának időtartamára Bérbeadó bérleti díjat számíthat fel.

[bookmark: _GoBack]3.8. A Bérlő a Munkagépet albérletbe nem adhatja, és használatát harmadik személy számára nem engedheti át a Bérbeadó előzetes értesítése nélkül.

4. A szerződés időtartama, megszűnése, felelősség

4.1. A bérleti jogviszony .............................. napjától .............................. napjáig tartó határozott időtartamra jön létre.

4.2. Bérbeadó jogosult a bérleti szerződést azonnali hatállyal felmondani abban az esetben, ha a Bérlő a Munkagépet nem rendeltetésszerűen használja, vagy a vonatkozó részszámlákat a számla lejártáig nem egyenlítette ki

4.3. A Szerződés megszűnésekor a Bérlő köteles a Munkagépet visszaadni a Bérlővel előre egyeztetett helyen és időpontban, a rendeltetésszerű használattal együtt járó elhasználódástól eltekintve a birtokbaadás szerinti állapotában, Bérbeadó pedig köteles a kaució visszaadására. Felek a visszavételről jegyzőkönyvet vesznek fel.

4.4. Amennyiben Bérlő a Munkagépet a bérleti idő lejárta után Bérbeadó részére nem szolgáltatja vissza, a szerződés határozatlan idejűvé alakul át.
4.5. Bérlő vállalja, hogy a Munkagép elvesztése, megsemmisülése esetén a kauciótól elesik.

5. Vegyes rendelkezések

5.1. A Felek egybehangzóan kijelentik, hogy a jelen szerződés teljeskörűen, hiánytalanul és egybehangzóan, valamint helyesen tartalmazza előzetes tárgyalásaik és egyeztetéseik során kölcsönösen kialakított szerződéses akaratukat, amely a jelen Szerződésben foglalt nyilatkozataikkal mindenben megegyezik.

5.2. A jelen szerződésben nem szabályozott kérdésekben a Felek a hatályos Polgári Törvénykönyvről szóló 2013. évi V. törvény vonatkozó rendelkezéseit tekintik irányadónak.

5.3. A Felek jelen szerződést, mint akaratukkal mindenben megegyezőt jóváhagyólag írják alá.

Mellékletek:
· 1. számú melléklet: átadás-átvételi jegyzőkönyv
· 2. számú melléklet: visszavételi jegyzőkönyv



Kelt: Pécs, 2026………………………


	………………………………………
	………………………………………

	Bérbeadó
	Bérlő






1. számú melléklet
ÁTADÁS-ÁTVÉTELI JEGYZŐKÖNYV

Jelen jegyzőkönyv a Szerződés tárgyát képező Munkagép átadás-átvételének rögzítésére szolgál.

Átadó:………………………………………………………………………………………………………………………………………………………………………………………………...
Átvevő:…………………………………………………………………………………………...…………………………………………………………………………………………………..

Munkagép azonosító adatai:
…………………………………………………………………………………………………...……………………………………………………………………………………………...…………………………………………………………………………………………………...........

Átadás-átvétel helye, időpontja:
…...…………………………………………………………………………………....................

Átadás során a Munkagép a következő hibákkal rendelkezik:
…………………………………………………………………………………………………...…………………………………………………………………………………………………...…………………………………………………………………………………………………...…………………………………………………………………………………………………...
Egyéb információk:
…………………………………………………………………………………………………...…………………………………………………………………………………………………...…………………………………………………………………………………………………...………………………………………………………………………………………………

Kelt: Pécs, 2026………………………


	………………………………………
	………………………………………

	Bérbeadó
	Bérlő




2. számú melléklet

VISSZAVÉTELI JEGYZŐKÖNYV
Jelen jegyzőkönyv a Szerződés tárgyát képező Munkagép visszaadásának, visszavételének rögzítésére szolgál.

Átadó:………………………………………………………………………………………………………………………………………………………………………………………………...
Átvevő:…………………………………………………………………………………………...…………………………………………………………………………………………………..

Munkagép azonosító adatai:
…………………………………………………………………………………………………...……………………………………………………………………………………………...…………………………………………………………………………………………………...........

Visszaadás, visszavétel helye, időpontja:
…...…………………………………………………………………………………....................

Átadás során a Munkagép a következő hibákkal rendelkezik:
…………………………………………………………………………………………………...…………………………………………………………………………………………………...…………………………………………………………………………………………………...…………………………………………………………………………………………………...
Egyéb információk:
…………………………………………………………………………………………………...…………………………………………………………………………………………………...…………………………………………………………………………………………………...………………………………………………………………………………………………

Kelt: Pécs, 2026………………………


	………………………………………
	………………………………………

	Bérbeadó
	Bérlő

